OzLabs/hebrew-wiki-articles huggingface dataset:
איכתיוסטגה

איכתיוסטגה (שם מדעי: Ichthyostega; מילולית: "דג עליון") הוא סוג של יצור קדום מסדרת האיכתיוסטגאים שבקבוצת הלפוספונדילים. יצור זה היה מאבותיהם של הדו-חיים ושל בני קבוצת בעלי ארבע רגליים.

== מאפיינים ==
האיכתיוסטגה היה קרוב לדו-חיים, אך לא ברור אם היה כזה בעצמו. הוא היה קרוב למינים שהזכירו דגי ריאות בעלי מאפיינים של חיי יבשה כמו רגליים מפותחות עם אצבעות וריאות פרימיטיביות, אך היה גם בעל זימים מאחורי הגולגולת. ייתכן מאוד שהיה חי בביצות או באגמים, ולעיתים עולה לחופים בדומה לכלבי ים.

זה היה יצור גדול באורך של 1.5 מטר ובעל גולגולת שטוחה עם עיניים שנמצאו בקצה הראש בדומה לתנין. היו לו 7 אצבעות ברגליים הקצרות והיה בעל זנב עם סנפיר בקצהו.

==מיון==
האיכתיוסטגה היה קרוב למיני לפוספונדילים כמו הדיפלוקאולוס, אך השתייך לסדרה אחרת. היו לו מעט מאפיינים שקרובים יותר לדג מאשר לדו-חי.

בסוג זה נמצאו 4 מינים, הראשון שבהם התגלה ב-1932 בגרינלנד (שבאותה תקופה הייתה חמה בהרבה מכיום). מין נוסף, Ichthyostega gunnari עבר לסוג אקנתוסטגה הקרוב אליו:
* Ichthyostega eigili
* Ichthyostega kochi
* Ichthyostega stensioei
* Ichthyostega watsoni

== בתרבות ==
יצור זה הופיע במשחק עולם היורה: המשחק.

== גלריה ==
130px
איור
130px

==קישורים חיצוניים==

* 

קטגוריה:איכתיוסטגאים
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-1932
פטרודאוסטרו

שלד של פטרודאוסטרו
פטרודאוסטרו (שם מדעי: Pterodaustro; מילולית: "כנף מהדרום") הוא סוג של זוחל מעופף מסדרת הפטרוזאורים שחי באמריקה הדרומית לפני 105 מיליון שנה.

== גילוי ==
מאובניו של פטרוזאור זה נמצאו בכמה מחצבים בפרובינציה סן לואיס שבמרכז ארגנטינה, וכן בצ'ילה. לאורך השנים נמצאו מעל 750 פטרוזאורים בחפירות, מה שהופך אותו לאחד מהידועים שבפטרוזאורים. הוא קיבל את שמו ב-1969 בידי הפלאונטולוג חוסה בונפרטה (José Bonaparte) ומשמעותו "כנף דרומית". השם המדעי מנציח את הפלאונטולוג הארגנטינאי רומן גיניאסו (Román Guiñazú).
== מאפיינים ==
זה היה פטרוזאור עם מוטת כנף באורך 250 סנטימטר והיה בעל רגליים חזקות וזנב ארוך יחסית. למרות זאת הוא נחשב לקרוב של הפטרודקטיל ושל הפטרוזאורים הגדולים, שרובם היו חסרי זנב. לפטרוזאור זה הייתה גולגולת מוזרה באורך 29 סנטימטר שהייתה בעלת לסת תחתונה כפופה בהרבה מהעליונה ושתי הלסתות נעו כלפי מעלה בקשת. בקצוות הלסת התחתונה היו מעל 100 מברשות דמויות-שיניים שאורכם הגיע ל-3 ס"מ. במבנם הם דמו ללסתות הפלמינגו, כמה ברווזים ולווייתני מזיפות אשר כל אלה משתמשים בהם כדי לגרוף יצורים קטנים מהמים ולסנן בעזרת ה"מברשות" את המים החוצה. כך ייתכן שהפטרוזאור חי בקצוות אגמים או חופים ושליית דגים וסרטנים. לעיתים כך נראה הוא גם בלע אבנים קטנות.

לא ברור אם היה יכול גם לצוף על המים, אך ייתכן שבשל גודלו היה זקוק למסלול המראה גדול לצורך מעוף בדומה לפלמינגו או לברבורים.

== בתרבות ==
פטרוזאור זה הופיע במשחקים פארק היורה 3: בניית פארק, עולם היורה: המשחק ובסדרה דינו דן .

==קישורים חיצוניים==

קטגוריה:בעלי חיים שתוארו ב-1970
קטגוריה:קטנוצ'סמטיים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1969
קטגוריה:ארגנטינה: מאובנים
ברילמבדה

ברילמבדה (שם מדעי: Barylambda) הוא סוג של יונק קדום מסדרת הכימולסטיים שחי בסוף הפלאוקן ותחילת האאוקן של אמריקה הצפונית. הוא לא קרוב לאף יונק מודרני והוא נכחד לפני 50 מיליון שנה בקירוב. נמצאו ממנו 3 מינים.

יצור זה היה בעל זנב ארוך ורגליים עבות בעלות טפרים בדומה לדובים או לעצלן קרקע וייתכן שהיה חי בדומה לטפיר מודרני. על פי מבנה שיניו הוא היה אוכל צמחים וניזון מעלים או מצמחייה רכה אחרת. היו לו גם כמה ניבים גדולות להגנה. הוא היה אחד מבעלי החיים הגדולים בתקופתו והגיע לאורך של 2.5 מטר ולמשקל 650 קילוגרם. זנבו היה שרירי ובעל חוליות רבות וייתכן שהוא הזדקף על רגליו האחוריות וזנבו כדי להגיע לעלי העצים.

היצור חי לפני 50–60 מיליון שנים באקלים לח, ייתכן שהתפתח מיונקים קרובים דמויי-כבשה כמו הפנטולמבדה, אך נכחד לבסוף והוחלף בידי צמחונים גדולים אחרים כמו הקוריפודון הקרוב אליו.

==קישורים חיצוניים==

* 

קטגוריה:כימולסטיים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוקן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1937
Yango

Yango היא חברה טכנולוגיה ישראלית המספקת שירותים מרובים, כגון הסעות, משלוחים ושירותי מכולת אלקטרוניים. Yango פועלת באירופה, אפריקה, המזרח התיכון ודרום אמריקה וזמינה באמצעות אפליקציה לנייד. החלה בשנת 2018, כמותג של יאנדקס, עד שנפרדה מחברת האם בשנת 2022.<ref></ref>

Yango מופעלת על ידי החברה ההולנדית Ridetech International B.V., לשעבר Yandex Taxi B.V, חברה בת של Yandex N.V., חברת האחזקות הרשומה בהולנד, שאינה קשורה יותר לחברת יאנדקס.

החל משנת 2023, השירות פועל באפריקה, אסיה (כולל ישראל<ref></ref>), אירופה ודרום אמריקה.

ב־2024 קבוצת משקיעים ישראליים רכשה את הזיכיון של יאנגו.<ref></ref>

== ראו גם ==
*יאנדקס. טקסי

== קישורים חיצוניים ==

* 

== הערות שוליים ==

קטגוריה:תוכנות שהושקו ב-2018
קטגוריה:אתרי אינטרנט שהושקו ב-2018
קטגוריה:מוניות
קטגוריה:אפליקציות בתחום התחבורה
צ'ו גו-האם

צ'ו גו-האם (בקוריאנית: 조구함; נולד ב-30 ביולי 1992) הוא ג'ודוקא דרום קוריאני אשר מתחרה בקטגוריית המשקל עד 100 ק"ג, סגן האלוף האולימפי מטוקיו 2020 ואלוף העולם (2018).

==קריירה==
בדצמבר 2011, צ'ו זכה במדליה הראשונה שלו בתחרות מהסבב העולמי כאשר זכה במדליית כסף בגראנד סלאם טוקיו. בפברואר 2013 הוא זכה במדליית הארד בגראנד סלאם פריז לאחר שניצח את אוסקר בראייסון הקובני בקרב על המדליה. באליפות אסיה 2013 שנערכה בבנגקוק, צ'ו זכה במדליית הארד בקטגוריית המשקל מעל 100 ק"ג. 

במשחקי אסיה 2014 שנערכו באינצ'ון, זכה צ'ו במדליית הארד בקטגוריית המשקל עד 100 ק"ג אליה עבר. באותה השנה הוא גם זכה לראשונה במדליית זהב בגראנד סלאם טוקיו לאחר שניצח בגמר את סיריל מארה הצרפתי. באולימפיאדת ריו 2016, צ'ו הודח בשלב שמינית הגמר לאחר ניצחון והפסד.

באליפות העולם 2018 שנערכה בבאקו, צ'ו זכה במדליית זהב בקטגוריית המשקל עד 100 ק"ג ובמדליית ארד בקטגוריית הנבחרות. בקטגוריית המשקל בה הוא מתחרה זכה במדליית הזהב לאחר שניצח את כל 5 קרבותיו. בקרב הראשון הוא ניצח באיפון את סיריל מארה הצרפתי, בשמינית הגמר הוא ניצח את קרוליס באוזה הליטאי בזכות עונשים וברבע הגמר גבר בווזארי על מייקל קורל ההולנדי. בחצי הגמר צ'ו ניצח את ניאז אילייסוב הרוסי בווזארי בזמן ניקוד זהב לאחר שהקרב הסתיים ללא ניקוד. בגמר צ'ו ניצח את ורלאם ליפרטליאני הגיאורגי בווזארי כמעט 5 דקות בתוך זמן ניקוד זהב. בקטגוריית הנבחרות צ'ו זכה עם נבחרת דרום-קוריאה במדליית הארד. באותה השנה הוא גם זכה במדליית כסף במשחקי אסיה שנערכו בג'קרטה.

באולימפיאדת טוקיו 2020, זכה צ'ו במדליית הכסף בקטגוריית המשקל עד 100 ק"ג. הוא הגיע לתחרות האולימפית מדורג במקום ה-12 מבין המתחרים והחל את דרכו בסיבוב השני, שם גבר באיפון על הסרבי אלכסנדר קוקולי. ברבע הגמר הוא ניצח בווזארי את קארל-ריכרד פריי הגרמני בתוך זמן ניקוד זהב ובחצי הגמר ניצח בווזארי את אלוף העולם המכהן, ז'ורז' פונסקה הפורטוגלי. בגמר צ'ו התמודד מול ארון וולף היפני והפסיד באיפון לאחר 9:33 דקות של קרב.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2014
| גראנד פרי
| ז'ז'ו
| 
|-
| 2014
| גראנד סלאם
| טוקיו
| 
|-
| 2015
| גראנד פרי
| ז'ז'ו
| 
|-
| 2017
| גראנד סלאם
| טוקיו
| 
|-
| 2018
| גראנד פרי
| חוחחוט
| סין
|-
| 2019
| גראנד פרי
| חוחחוט
| סין
|-
| 2019
| גראנד סלאם
| אבו דאבי
| איחוד האמירויות
|}

==קישורים חיצוניים==

==הערות שוליים==

קטגוריה:דרום קוריאנים שנולדו ב-1992
קטגוריה:ג'ודוקא דרום קוריאנים
קטגוריה:אלופי עולם בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
לאון מוסאייב

ליאון נארימנוביץ' מוסאייב (ברוסית: Леон Нариманович Мусаев; נולד ב-25 בינואר 1999) הוא כדורגלן רוסי ממוצא טַבַּסַארַאנִי-דאגסטני, המשחק בקבוצת רובין קאזאן בעמדת הקשר ההתקפי.

== קריירה ==
הוא שיחק בקבוצת הנוער של זניט, ושיחק במדיה באליפות רוסיה בכדורגל לנוער ב-24 משחקים והבקיע 4 שערים.

לאחר מכן עלה לקבוצת המילואים זניט-2. הוא ערך את הופעת הבכורה שלו בליגה הלאומית עבור זניט-2 ב-11 ביולי 2016 במשחק נגד סוקול סראטוב. הוא הבקיע את השער הראשון עבור זניט-2 בליגה הלאומית במשחק נגד אוונגרד קורסק ב-12 באוגוסט 2018.

ב-13 בדצמבר 2018 צורף להרכב זניט סנקט פטרבורג במשחק המחזור הששי של הליגה האירופית נגד סלביה פראג, ועלה לראשונה במדי הקבוצה ב-21 בפברואר 2019 במסגרת הליגה האירופית, כשנכנס בדקה ה-87 כמחליף לארטיום דזיובה במשחק הביתי נגד פנרבחצ'ה, שבו ניצחה קבוצתו 3:1, והעפילה לשלב שמינית הגמר.

בינואר 2021 חתם ברובין קאזאן הטטארית.

== קישורים חיצוניים ==

== הערות שוליים ==

קטגוריה:כדורגלנים רוסים
קטגוריה:קשרי כדורגל רוסים
קטגוריה:סנקט פטרבורג: כדורגלנים
קטגוריה:כדורגלני זניט סנקט פטרבורג
קטגוריה:כדורגלני רובין קאזאן
קטגוריה:רוסים שנולדו ב-1999
הנה אני בא

הנה אני בא הוא פזמון שביצעה להקת הדג נחש. השיר נכתב והולחן על ידי חבריה ויצא לאור בשנת 2006, כחלק מאלבום האולפן הרביעי של הלהקה, בעזרת הג'אם.

==רקע==
הדג נחש החלה את פעילותה כלהקה בירושלים. במשך הזמן עזבו כל חבריה את העיר, פרט לסולן הלהקה שאנן סטריט.

השיר נכלל באלבומה של הלהקה בעזרת הג'אם. הוא הגיע למקום השני במצעד הפזמונים העברי השנתי לשנת התשס"ו (2006) של גלגלצ ולמקום ה-20 במצעד השנתי של רשת ג'. גרסה נוספת לשיר יצאה בשיתוף פעולה עם תוכנית הטלוויזיה ארץ נהדרת, והוקדשה לבחירות לכנסת השבע עשרה.

כשנתיים לאחר הוצאת השיר, שולבו קטעים ממנו בסרט אל תתעסקו עם הזוהן, לצד קטעים אחרים משירים של הלהקה. כן שולב השיר בטריילר של הסרט. "הנה אני בא" הפך לשיר המזוהה עם הסרט, וצופים בארצות הברית למדו לצעוק את השורה "הנה אני בא" בעברית ברגעים המתאימים.

==תוכן השיר==
בשיר מתח בין שני קצוות: המעבר בין ירושלים, שהיא העיר בה גדל הדובר, המאופיינת באווירה דתית ורגועה, לעומת תל אביב, המאופיינת באווירה ליברלית ותוססת.

בבית הראשון של השיר הדובר משבח את עירו ירושלים. בהמשך הבית הוא מזכיר חסרונות של העיר ותהליך הידרדרות שעברה. הוא מתאר אותה כ"אפור, משעמם ואין ים". במשך שלוש שנים הוא מתלבט אם לעזוב אותה, עד שלבסוף הוא מחליט לעבור לתל אביב.

הדובר נהנה מיתרונותיה של תל אביב. הוא משבח את הנהנתנות שבה, אך כעבור זמן לא רב הוא מחליט לחזור בחזרה לירושלים, ומציין בין חסרונות העיר תל אביב גורמים כגון רעש, לחות ועלות שכר הדירה בעיר. לאחר שלוש שנים של התחבטויות הוא מחליט לחזור לירושלים.

בבית השני מהלל הדובר את העיר ירושלים, המכונה בפיו "כפר". הרוגע והשקט בעיר מיטיבים עימו. עם זאת, בסוף השיר הדובר מחליט לעזוב שוב את ירושלים לעבר תל אביב.

==מצעדים==
===מצעדים שבועיים===

===מצעדים שנתיים===

==קישורים חיצוניים==

* 

* [https://www.nli.org.il/he/items/NNL_MUSIC_AL997008940238105171/NLI דף השיר הנה אני בא באתר הספרייה הלאומית]

==הערות שוליים==

קטגוריה:שירי 2006
קטגוריה:שירי הדג נחש
קטגוריה:שירים על ירושלים
קטגוריה:שירים על תל אביב-יפו
קטגוריה:סינגלים בהוצאת הד ארצי
דמיעה

דמיעה של [[שבטבט]]
דמיעה (גוטציה, באנגלית: Guttation) היא תהליך בו מופרשות טיפות של לשד העצה מקצוות העלים של צמחים עילאיים. דמיעה יכולה להזכיר בשטח טיפות של טל, אך טל נוצר מהתעבות של נוזלים החיצוניים לצמח בעוד הדמיעה נוצרת מנוזלים המופרשים מהצמח.

== התהליך ==
בלילה, לא מתרחש בדרך כלל תהליך של דיות מכיוון שרוב הצמחים סוגרים את הפיונית שלהם בלילה. כאשר הלחות בקרקע גבוהה, פוטנציאל המים של השורשים יהיה נמוך מהפוטנציאל בקרקע, מה שיגרום למים להיכנס אל השורשים. המים יצטברו בצמח, מה שיגרום ללחץ בשורשים. הלחץ הזה בשורשים גורם למים לצאת כטיפות דרך קצה העלה. בחלק מהצמחים פעולה זאת קוראת דרך הידאטודות או בלוטות ייעודיות אחרות. הדמיעה בעיקר מתרחשת כאשר אין אידוי מפני הצמח, מה שמונע קוהזיה המושכת את מולקולות המים כלפי מעלה. חוסר אידוי כזה יגרם לרוב בגלל לחות גבוהה באוויר או סגירת פיוניות, תהליכים שיתרחשו בדרך כלל במהלך הלילה.

== הרכב כימי ==
הנוזלים המופרשים בעת הדמיעה יכולים להכיל מגוון רחב של תרכובות לא אורגניות, בעיקר סוכרים ואשלגן. כתוצאה מכך, כאשר הדמיעה מתייבשת נשאר פעמים רבות קרום לבן על העלה.

== ראו גם ==
* הומאוסטזיס
* אוסמוזה
* דיות
* עצה

==קישורים חיצוניים==

== הערות שוליים ==

קטגוריה:פיזיולוגיה של הצמח
אלכסנדר טרוברידג'

אלכסנדר בול (סנדי) טרוברידג' השלישי (באנגלית: Alexander Buel (Sandy) Trowbridge III; 12 בדצמבר 1929 – 27 באפריל 2006) היה פוליטיקאי ואיש עסקים אמריקאי. מיוני 1967 עד מרץ 1968 כיהן טרוברידג' כמזכיר המסחר של ארצות הברית בקבינט של נשיא ארצות הברית לינדון ג'ונסון.

== ביוגרפיה ==
טרוברידג' נולד ב-12 בדצמבר 1929 בעיר אנג'לווד שבניו ג'רזי. הוא היה בנו של אלכסנדר בול טרוברידג' הבן, פרופסור באוניברסיטה האמריקנית בוושינגטון הבירה להיסטוריה של רוסיה, ונכדו של אלכסנדר בול טרוברידג' האב, אשר כיהן בשנים 1897–1902 כדיקן לשעבר של הפקולטה לאדריכלות באוניברסיטת קורנל. אמו, ג'ולי צ'מברלין, הייתה מנהלת קרן וודרו וילסון בשנים 1942–1962. בילדותו, הוריו של טרוברידג' התגרשו והוא גדל על ידי אמו. ב-1947 למד טרוברידג' באקדמיית פיליפס שבאנדובר, מסצ'וסטס, זאת לפני שסיים את לימודיו באוניברסיטת פרינסטון ב-1951. לאחר מלחמת העולם השנייה, עבד טרוברידג' עם ארגונים אחדים אשר שאפו לשקם את אירופה המצולקת. לאחר שעבד עבור תוכנית פנימית של האומות המאוחדות בלייק סקסס שבמדינת ניו יורק, התגייס לחיל הנחתים של ארצות הברית במהלך מלחמת קוריאה.

בשנים 1954–1965 חי טרוברידג' כאיש עסקים. ב-1965, הנשיא לינדון ג'ונסון מינה אותו לתפקיד כעוזר למזכיר מחלקת המסחר של ארצות הברית. ב-19 בינואר 1967 נהיה למזכיר המסחר בפועל, וביוני אותה שנה מונה למזכיר המסחר של ארצות הברית באורח רשמי, עד ל-1 במרץ 1968. טרוברידג' היה בעד למזג את מחלקת המסחר של ארצות הברית אל מחלקת העבודה של ארצות הברית. הוא התפטר מתפקידו על מנת לחזור למגזר הפרטי וכיהן כנשיא איגוד ההנהלה האמריקאי במאי 1968.

טרוברידג' הלך לעולמו ב-27 באפריל 2006 בגיל 76 בוושינגטון הבירה. הוא נפטר כתוצאה ממחלת גופיפי לוי. הוא נטמן בבית הקברות הלאומי ארלינגטון שבוירג'יניה.

== קישורים חיצוניים ==

== הערות שוליים ==

קטגוריה:בוגרי אוניברסיטת פרינסטון
קטגוריה:מזכירי המסחר של ארצות הברית
קטגוריה:חברי הקבינט של ארצות הברית בממשל לינדון ג'ונסון
קטגוריה:אנשי עסקים אמריקאים
קטגוריה:אמריקאים שנולדו ב-1929
קטגוריה:אמריקאים שנפטרו ב-2006
רבי שמעון ברבי

רבי (רבן) שמעון ברבי או בר רבי היה חכם ארצישראלי בדור המעבר שבין התנאים לאמוראים, בנו הצעיר של רבי יהודה הנשיא.

==חייו==
היה מתלמידי אביו, ואביו קרבו משאר תלמידיו, שכן תלמידיו אביו, המבוגרים ממנו בגיל, רבי חייא ורבי ישמעאל ברבי יוסי או בר קפרא למדו מקרא מפיו, וכן ניתנה לו זכות המילה האחרונה בקביעת הספר הנלמד. הערכתו של אביו כלפיו באה לידי ביטוי בכך שכינה אותו "נר ישראל". לפני פטירתו קרא לו רבי ומסר לו "סדרי חכמה". רבי שיבחו והקפיד מאוד על פגיעה כבודו.

לר' שמעון חשיבות רבה בהעברת המשנה מאביו לדורות הבאים. יעקב נחום אפשטיין מסיק כי העריכה הסופית של המשנה הייתה בימיו, ועל פי הנוסח שלו. בתלמוד מתואר שרבי שנה לר' שמעון את המשנה בצעירותו, ועל פי משנה זו תיקן ר' שמעון את רבי בזקנותו. יש שטענו, כי אותה משנה ששנה רבי בצעירותו השתמרה בידי ר' שמעון, ומשום שר' שמעון שימש כחכם בישיבת רבן גמליאל ברבי (ראה לעיל) משנה זו הפכה לגרסה הארצישראלית של המשנה, כפי שמשתקף מן התלמוד הירושלמי, ואילו המשנה המאוחרת היא המשנה שהביא עמו רב לבבל, והיא המקור לנוסח הבבלי של המשנה, כפי שמשתקף מן התלמוד הבבלי.

בשני התלמודים מתוארת חתונתו. לפי הירושלמי היה זה עוד בימי חייו של רבי מאיר (רבו של רבי). ייתכן שהתארס עם בתו של ר' חייא, אך היא נפטרה סמוך לנישואיהם. כשנולדה לו בת, אביו ניחמו, אך בר קפרא אמר לו שאלו תנחומי הבל.
כפי הנראה, עסק בשותפות עם ר' חייא במסחר משי. מתואר כעשיר.

על אף שהיה החכם בבניו של רבי, לא התמנה לנשיא הסנהדרין לאחר פטירת רבי, מפני שלא היה הבכור, אך התמנה ל"חכם". תחת נשיאות אחיו הבכור רבן גמליאל ברבי. כשרב כהנא עלה מבבל לארץ ישראל, מצא את ר' שמעון שונה בשמו של ר' ישמעאל ברבי יוסי, ויש שהוכיחו מכאן שהאריך עוד עשרות שנים לאחר פטירת רבי עד לימי נשיאותו של רבי יהודה נשיאה.

רבי חייא משבחו על כך שהצליח לבטל אבני מרקוליס מאיסור עבודה זרה, על ידי תחבולה. "ואית לאימיה בר" כלומר: אשרי אמו שזכתה לבן כזה.

בתלמוד מתואר דו-שיח בינו לבין אביו, שבסופו הצליח לשכנע את אביו לצטט את דברי רבי מאיר ורבי נתן בשמם, ובכך לבטל את הקנס שקנס אותם סבו רבן שמעון בן גמליאל בעקבות הניסיון להדחתו.

==תורתו==
ר' שמעון ברבי מוזכר במשנת רבי פעם אחת (): אף על פי כן, מצוטט בגמרא בלשון "איתמר" המאפיינת דברי אמוראים. הלכה אחת ממנו מובאת ב: "הכל מודים במחזיר גרושתו שהולד פגום לכהונה". החכם היחיד שמוסר טעם הלכה משמו בתלמוד הוא רבי אחא בר חנינא ().

==קישורים חיצוניים==
* 

==הערות שוליים==

קטגוריה:דור המעבר לאמוראי ארץ ישראל
קטגוריה:בית דוד
קטגוריה:שושלת הלל הזקן
קטגוריה:תלמידי רבי יהודה הנשיא
קטגוריה:אישים שחיו במאה ה-3
משל משתה החתונה

הבשורה על פי לוקס, כתב יד מן מ[[המאה ה-13]]
משל סעודת החתונה הוא אחד ממשלי ישו והוא מופיע בברית החדשה בבשורה על-פי לוקאס י"ד 7–14. משל זה מקדים ישירות את משל הסעודה הגדולה בבשורה על פי לוקאס י"ד 24-15. בבשורה על פי מתי, במקביל לקטע הבשורה על-פי לוקאס, משל הסעודה הגדולה מוגדרת גם היא כמשתה חתונה (מתי כ"ב 14-1).

== סיפור המשל ==
נוסח המשל בבשורת לוקס הוא כדלקמן:

=== חלק ראשון: מקום כבוד במשתה החתונה ===

=== חלק שני: הזמנת העניים והנדכאים למשתה החתונה ===

== פרשנות ==
בתקופת בית שני ואף קודם לכן, טקסי הנישואים והחופה נחשבו למקודשים ולמשמחים (בעמי המזרח בכלל ובעם ישראל בפרט). חלקם נמשכו אף למעלה משבוע ימים. כאשר סיפר ישו את המשל, אנשים רבים מקרב שומעיו היו מסוגלים להבין את המשל, כיוון שהשתמש בתמונה שהוא תיאר טקס חתונה יהודית אופיינית והמשתה והסעודה הנלווים אליה, כרקע לסיפור המשל.

המשל מחולק לשני חלקים: מפסוק 7 עד 11 הוא דן ברדיפה אחר הכבוד. והחלק השני מפסוק 12 עד פסוק 14 מתאר את המלצת ישו להזמין דווקא את אלה מן הקהל אשר אינם מסוגלים (כלכלית וחברתית) להשיב בהזמנה דומה למארחים.

החלק הראשון דן בכבוד שמחפשים להם בני אדם שהם קרואים למשתה חתונה, וממהרים לשבת במקום כבוד, שלאו דווקא נועד להם, ולא על פי תוכניתו המקורית של המארח בחתונה, כך יוצא שיש כאלה שמתיישבים במקום שנועד למישהו אחר, בגלל רדיפת כבוד, הם נאלצים לפנות את מקומם בבושת פנים לאחרים שנועדו לשבת במקום הכבוד. המסקנה המתבקשת לגבי המוזמנים, שיתיישבו במקום האחרון, כך שאם המארח יחליט לקרוא להם למקום כבוד - הדבר יהפוך לכובד לאורח. הנמשל למשל זה הוא: אל תחפש כבוד שאינו מיועד לך, ואם הוא כן מיועד לך, הדבר יתגלה עם הזמן אם אתה באמת ראוי כך.

בלוקס י"ד 11, נאמר, "כִּי כָּל־הַמְרוֹמֵם עַצְמוֹ יִשָּׁפֵל וְהַמַּשְׁפִּיל אֶת עַצְמוֹ יְרוֹמָם׃"; אמרה דומה מצויה גם בלוקס י"ח 14, מתי כ"ג 12 וכן במתי י"ח 4. בלשון ימינו היינו אומרים, ש"כל מי שרודף אחר הכבוד הכבוד בורח ממנו".

החלק השני של המשל דן גם הוא בנושא מתן הכבוד והערכה לאורחים. האם נותנים כבוד (בעצם ההזמנה למשתה החתונה), לאלה שיכולים לכבד אותך חזרה (הקרובים שלך או העשירים, בעלי המעמד הגבוה והבריאים) או לאלה שאינם מסוגלים להחזיר לך ולהזמין אותך כתגובה (העניים, החלכאים, הנכים, מהמעמד הנמוך). וישו מאיץ בשומעיו להזמין את האחרונים.

== ראו גם ==
*ישו
*לוקס י"ד, הברית החדשה
*משלי ישו
*משל העבד הנאמן
* משל הסעודה הגדולה
* משל עשר הבתולות.

==קישורים חיצוניים==

== הערות שוליים ==

קטגוריה:ישו
קטגוריה:משלים בנצרות
קטגוריה:הברית החדשה
כיתה קטלנית (סדרת טלוויזיה)

כיתה קטלנית (באנגלית: Deadly Class) היא סדרת טלוויזיה אמריקאית מסוגת מותחן פעולה-פשע המבוסס על קומיקס באותו השם מאת היוצר ריק רמנדר. הסדרה נוצרה על ידי צמד האחים רוסו, ומככבים בה בנג'מין וודסוורת', לאנה קונדור, מריה גבריאלה דה פריה, בנדיקט וונג, לוק טני, מייקל דובאל וליאם ג'יימס.

עונתה הראשונה של הסדרה עלתה לשידור ב-16 בינואר 2019 והכילה 10 פרקים. ביוני 2019 הכריזה הרשת על ביטול הסדרה.

במאי 2021, הסדרה עלתה לשירות הזרמת המדיה נטפליקס.

==תקציר העלילה==
עלילת הסדרה עוקבת אחר מרקוס לופז ארגואלו, נער שהתייתם בגיל צעיר וגדל מאז ברחובות, שמוצא את עצמו כתלמיד חדש מן המניין באקדמיית "קינגס דומיניון" - אקדמיה לנערים שגדלו במשפחות פשע המחנכת אותם לגדול ולהתמקצע בדרכיהם של הוריהם לפניהם.

==צוות השחקנים==
===ראשי===
* בנג'מין וודסוורת' - מרקוס לופז ארגואלו, התלמיד החדש ביותר באקדמיית "קינגס דומיניון" ובן חסותה של סאיה.
* לאנה קונדור - סאיה, המנהיגה של "אגודת קורוסקי" והפטרונית של מרקוס.
* מריה גבריאלה דה פריה - מריה, חברה בארגון "סוטו ואטוס" ובת זוגו לשעבר של צ'יקו.
* בנדיקט וונג - מאסטר לין, מנהלו האכזרי, הקפדן וחסר הרחמים של אקדמיית "קינגס דומיניון".
* לוק טני - וילי, מנהיג הארגון "F.W.O" וחברו הטוב ביותר של מרקוס באקדמיה.
* מייקל דובאל - צ'יקו, מנהיג הארגון "סוטו ואטוס" ובן זוגה לשעבר של מריה.
* ליאם ג'יימס - בילי, רוקר ופאנקיסט חברותי ובנו של שוטר מושחת שמבריח סמים.

===משני===
* טיילור היקסון - פטרה, נערה גותית המשתייכת לכת המוות.
* הנרי רולינס - יורגן דנקה
* סיובן ויליאמס - ברנדי, יפהפייה דרומית וגזענית שמנהיגה את ה"דיקסי מוב".
* שון דפנר - ויקטור, נער ידוע לשמצה בשל היותו בנו של המתנקש הבכיר ביותר של יוסיף סטלין.
* ג'ק גילט - לקס.
* ראיין רובינס - רורי.
* אייזיאה לת'ינן - שאבנם, בנו של בנקאי עשיר ומושחת.

==הפקה==
רשימת הליהוק עבור הפיילוט לסדרה נחשפה על ידי רשת "Syfy" בנובמבר 2017, עם בנג'מין וודסוורת', לאנה קונדור, מריה גבריאלה דה פריה, בנדיקט וונג, לוק טני, מייקל דובאל וליאם ג'יימס בתפקידים הראשיים. ב-18 באפריל 2018, רשת"Syfy" הזמינה רשמית את הסדרה, ותזמנה את עלייתה לשידור לשנת 2019.

==קישורים חיצוניים==
* 

==הערות שוליים==

קטגוריה:Syfy
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה שמבוססות על קומיקס
קטגוריה:סדרות משטרה ופשע
קטגוריה:סדרות מתח אמריקאיות
קטגוריה:סדרות נעורים אמריקאיות
קטגוריה:סדרות פעולה אמריקאיות
פלסיאדפאים

Carpolestes
פלסיאדפאים (שם מדעי: Plesiadapiformes) היא סדרה נכחדת של יונקי שליה ממחלקת היונקים. הם קרוביהם של הפרימטים החיים, ובעבר היו נכללים בסדרה זו. כיום רואים בהם סדרה עצמאית בעלת אב קדמון משותף עם הפרימטים (ייתכן שהפורגאטוריוס). משמעות שמם הוא "דמויי-אדפיים" (Adapidae) - משפחה של פרימטים קדומים שדמו ללמורים. בעבר חשבו שהם קשורים לבני המשפחה הנכחדת.

הם חיו לפני 66–46.2 מיליון שנה מהסוף הקרטיקון (ממש לפני הכחדת הקרטיקון) ולאורך הפלאוקן והאאוקן ביערות טרופיים, וככל הנראה היו מראשוני היונקים שהצמיחו ציפורניים במקום טפרים. מבנה גופם דמה מעט לזה של סנאים או חדפי עצים ופחות לקופים מודרניים. כמו כן הם היו בעלי עיניים בצידי ראשם ולא מקדימה כמו הפרימטים המודרניים.

==מיון==
**משפחה Purgatoriidae - בה הפורגאטוריוס
**משפחה Micromomyidae
*על-משפחה Paromomyoidea
**משפחה Paromomyidae
**משפחה Picromomyidae
**משפחה Palaechthonidae
**משפחה Picrodontidae
**משפחה Microsyopidae
*על-משפחה Plesiadapoidea
**משפחה Chronolestidae
**משפחה Plesiadapidae
*על-משפחה Carpolestoidea
**משפחה Carpolestidae

==קישורים חיצוניים==

*
הארכיון הלאומי של אסטוניה

הארכיון הלאומי של אסטוניה (אסטונית: Rahvusarhiiv) הוא מרכז הארכיונאות של אסטוניה.
הארכיון אוסף ומשמר מסמכים אודות ההיסטוריה, התרבות והחברה של אסטוניה, בין הגופים אחראיים עליו הוא משרד החינוך של אסטוניה. לארכיון יש סניפים בעיר הבירה טאלין וגם בטארטו וברקוורה. בין אוספיו נמנים יותר ממיליון תמונות היסטוריות ו-135,000 סוגי מפות שונות.

הארכיון הראשוני של המדינה הוקם בשנת 1920. בשנת 1935 נחקק באסטוניה חוק הארכיונים הקובע את סמכויותיו.

בתקופה שאסטוניה הייתה רפובליקה של ברית המועצות, המשיך הארכיון בעבודתו, אך שמו שונה, והוא נוהל תחת הפיקוח של הממשלה במוסקבה. לאחר שאסטוניה הפכה למדינה עצמאית, החל הארכיון להיות פעיל עצמאית באופן רשמי ב-1999.

בארכיון ישנו גם מרכז לגנאלוגיה וחקר היסטוריה משפחתית, בין היתר הוא מחזיק בחומרים כמו תעודות לידה ונישואין ומסמכים שונים כמו תעודות סטודנטים, רוב תושבי אסטוניה יכולים ללמוד על השושלת המשפחתית שלהם עוד מהמאה ה-18.

==קישורים חיצוניים==

* 
* [https://artsandculture.google.com/exhibit/IgLyovtaVf-mLw הארכיון הלאומי של אסטוניה] באתר Google Arts & Culture

==הערות שוליים==

אסטוניה
קטגוריה:אסטוניה: מבנים
לארס בורמייסטר

לארס בורמייסטר (בגרמנית: Lars Burmeister; נולד ב-26 באפריל 1984) הוא דוגמן גרמני.

==ביוגרפיה==
בורמייסטר נולד בהמבורג, הוא החל לדגמן לאחר שמכרים שלו שלחו תמונות שהוא מופיע בהם לסוכנות דוגמנות, בתחילת הקריירה הוא צעד בתצוגות אופנה בפריז, מילאנו וניו יורק לחברות אופנה כמו ארמני וולנטינו, הוא התפרסם ששימש כפנים של הוגו בוס.. בשנת 2004 הוא הוחתם על ידי פורד מודלס.

מ-2005 עד 2007, הוא פרסם את הבושם "Acqua Di Gio", בושם הגברים הנמכר בעולם.

בשנת 2008 הוא הוביל את הקמפיין של חברת האופנה השוודית "Gant", הוא גם עבד עם מגזיני האופנה כגון ווג, GQ וקוסמופוליטן.

בשבוע האופנה של מילאנו בשנת 2011 הוא דגמן בגדים של דולצ'ה וגבאנה, באותה שנה היה דוגמן הבית של חברת חליפות הגברים "Corneliani".

==קישורים חיצוניים==
* 
* [https://models.com/models/Lars-Burmeister/ לארס בורמייסטר], באתר models.com 
* [https://web.archive.org/web/20181219044151/https://www.promocoders.net/page-7103/25-404/ 25 גברים החמים מודלים של כל הזמנים], 30 באוגוסט 2018

==הערות שוליים==

קטגוריה:דוגמנים גרמנים
קטגוריה:גרמנים שנולדו ב-1984
הספרייה הלאומית של נורווגיה

הספרייה הלאומית של נורווגיה (בנורווגית: Nasjonalbiblioteket) הוקמה בשנת 1989 במטרה "לארגן ולשמר את חומרי העבר עבור העתיד". עם זאת רק ב-2005 הוכרזה כספרייה הלאומית באופן רשמי וגם עברה לבניין משודרג. עד להקמתה, שימשה ספריית אוניברסיטת אוסלו גם כספרייה הלאומית של המדינה מ-1813.

ב-2006, עם מינויה של ויגדיס מואי סקארסטיין למנהלת, החלה הספרייה בתהליך של דיגיטציה של חומרים מסוימים.

== ראו גם ==
* BIBSYS

==קישורים חיצוניים==

* 

==הערות שוליים==

נורווגיה
קטגוריה:נורווגיה: ספריות
קטגוריה:אוסלו: מבנים
דוני ואן דה בייק

דוני ואן דה בייק (בהולנדית: Donny van de Beek; נולד ב-18 באפריל 1997) הוא כדורגלן הולנדי המשחק בעמדת הקשר בג'ירונה ובנבחרת הולנד.

==קריירת מועדונים==
דוני ואן דה בייק התחיל את הקריירה שלו בקבוצת הילדים של ונסה בויז, בה שיחק אביו, אנדרה. באוגוסט הצטרף לאקדמיה לכדורגל של אייאקס. בינואר ערך את הופעת הבכורה שלו בצעירי אייאקס במשחק הליגה נגד ספרטה רוטרדם. בסיום העונה נבחר לכישרון העתידי של המועדון.

ב-26 בנובמבר 2015 וערך אן דה בייק את הופעת הבכורה שלו בקבוצה הבוגרת בניצחון 2–1 נגד סלטיק במסגרת שלב הבתים של הליגה האירופית. שלושה ימים לאחר מכן, ערך את הופעת הבכורה שלו בליגת העל ההולנדית בניצחון 2–0 נגד זוולה. ב-10 בדצמבר 2015 הבקיע את שער הבכורה שלו במדי אייאקס בתיקו 1–1 נגד מולדה הנורווגית.

באפריל דווח כי ברצלונה ומנצ'סטר יונייטד מעוניינות בשירותיו של השחקן. כחודש לאחר מכן עלה מהספסל לכעשרים דקות מול אותה היונייטד, במסגרת גמר הליגה האירופית 2017, בו נוצחה אייאקס 0–2. ב-18 בנובמבר 2017 כבש ואן דה בייק שלושער בניצחון 8–0 נגד נאק ברדה. עד לסיום העונה הוא שותף בכל משחקי הליגה ואף כבש 11 שערים ובישל נוספים. ביולי 2018 דחה הצעה מרומא.
בעונת 2018/2019 היה נחשב לחלק גדול בהצלחה של אייאקס כשגם כבש בגומלין רבע גמר הצ'מפיונס נגד יובנטוס, וגם במשחק חוץ בחצי גמר את שער הניצחון נגד טוטנהאם. בסיום העונה זכה עימה בדאבל והגיעה איתה עד לחצי גמר ליגת האלופות.

ב-2 בספטמבר 2020 חתם ואן דה בייק במנצ'סטר יונייטד לחמש שנים.

את הופעת הבכורה ערך ב-19 בספטמבר בהפסד קבוצתו 1–3 לקריסטל פאלאס, כאשר ואן דה בייק כובש את השער המצמק של יונייטד.

ב-31 בינואר 2022 הושאל לאברטון עד לסוף העונה. במחזור סיום העונה כבש את שער הבכורה והיחיד שלו בקבוצה בתבוסה 1–5 לארסנל.

ב-1 בינואר 2024 הושאל לאיינטרכט פרנקפורט עד לסוף העונה. ואן דה ביק ערך 8 הופעות במדי פרנקפורט וחזר בתום ההשאלה למנצ'סטר יונייטד.

בקיץ 2024 נמכר ואן דה ביק ממנצ'סטר יונייטד לג'ירונה מהלה ליגה.

==קריירה בינלאומית==
בצעירותו שיחק ואן דה בייק בכל הנבחרות הצעירות של הולנד. ב-14 בנובמבר 2017 ערך את הופעת הבכורה שלו בנבחרת הבוגרת במשחק ידידות נגד . ב-14 באוקטובר 2020 כבש שער בכורה בנבחרת בתיקו 1-1 מול איטליה במסגרת ליגת האומות.

==תארים==
קבוצתיים

אייאקס אמסטרדם:
*ליגת העל ההולנדית: 2018/2019
*הגביע ההולנדי: 2018/2019
*מגן יוהאן קרויף: 2019

;מנצ'סטר יונייטד:
*גביע הליגה האנגלית: 2022/2023

; אישיים
*הכישרון העתידי של אייאקס: 

==קישורים חיצוניים==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני אייאקס
קטגוריה:כדורגלני מנצ'סטר יונייטד
קטגוריה:כדורגלני אברטון
קטגוריה:כדורגלני איינטרכט פרנקפורט
קטגוריה:כדורגלני ז'ירונה
קטגוריה:כדורגלני נבחרת הולנד
קטגוריה:ספורטאים הולנדים באנגליה
קטגוריה:ספורטאים הולנדים בגרמניה
קטגוריה:ספורטאים הולנדים בספרד
קטגוריה:הולנדים שנולדו ב-1997
מק סופר-ליינר

מק סופר-ליינר (באנגלית: Mack Super-Liner) מתוצרת יצרנית האוטובוסים והמשאיות האמריקאית Mack Trucks אשר יוצרה בארצות הברית ובאוסטרליה בין השנים 1977–1989.

באוסטרליה דגמי "מק סופר-ליינר" היו גרסה חלשה יותר של דגמי מק טיטאן.

בשנת 1985 יוצרו 250 יחידות מגרסה מיוחדת שהייתה קרויה "Magnum", ו-186 יחידות מדגם "מק סופר-ליינר".

==גרסאות "מק סופר-ליינר"==
* מנוע מסוג "Mack EA7 " (בארצות הברית)
* מנועים מסוג "Mack EA9" (דגמים: E9-400 V8, E9-500 V8) (באוסטרליה)

==תמונות==
<gallery mode="packed" heights="130">
קובץ:1977 Mack Super-Liner in Ireland.jpg | "מק סופר-ליינר", שנת 1977 
קובץ:Mack Superliner.jpg | "מק סופר-ליינר" 
קובץ:2007 Mack Super Liner (32695788211).jpg | "מק סופר-ליינר" 
קובץ:Mack - vrachtwagens-001.JPG | "מק סופר-ליינר" 
קובץ:Classic Mack Truck - panoramio.jpg | "מק סופר-ליינר" 
קובץ:1985 Mack Super-Liner (9502110035).jpg | "מק סופר-ליינר", שנת 1985
</gallery>

==ראו גם==
* מק טיטאן
* מק סדרות MC/MR
* מק סדרה פינקל

==קישורים חיצוניים==

* 
* 

==הערות שוליים==

קטגוריה:כלי רכב שהושקו ב-1977
קטגוריה:כלי רכב אמריקאיים
קטגוריה:כלי רכב המיוצרים באוסטרליה
קטגוריה:משאיות מק
OSSEC

אוסק (באנגלית: Open Source HIDS SECurity, תעתיק מקוצר: OSSEC) היא מערכת לגילוי חדירות בקוד פתוח המבוססת מחשב מארח. 

באמצעות מנוע קורלציה וניתוח נתונים המערכת בוחנת שינויים בקובצי מערכת ההפעלה של מחשב או התקן, מנתחת את עורך הרישום, עוקבת אחר אירועים ופעולות חשודות ומדווחת עליהם למנהל המערכת. 

אוסק פותחה על ידי דניאל סיד (Daniel Cid), תומכת במערכות הפעלה שונות: חלונות, לינוקס, FreeBSD ,OpenBSD ,OSX ועומדת בדרישות התקן PCI-DSS.

בחודש יוני 2008 הודיעה חברת Third Brigade על רכישת הזכויות על פרויקט OSSEC, החברה הבטיחה לפתח מנגנונים חדשים, לשמור על מדיניות הקוד הפתוח ולתרום לקהילה.

בחודש מאי 2009 רכשה חברת טרנד מיקרו (Trend Micro) את חברת Third Brigade וכמו כן, גם את הזכויות על פרויקט OSSEC.

== איסוף מידע ==
אוסק מאפשרת לאסוף מידע באמצעות 3 דרכים עיקריות:

* שרת איסוף מידע (Manager).

* איסוף מידע באמצעות סוכן (Agent) - תוכנה ייעודית האוספת את נתונים ממחשבים או התקנים ומעבירה אותם ממשק ניהול מרכזי לצורך ניתוח המידע.

* איסוף מידע ללא סוכן (Agentless) - איסוף נתונים באמצעות שירות מובנה במערכת ההפעלה, ללא צורך בהתקנת סוכן.

== ראו גם ==

* SIEM
* מערכת למניעת חדירות
* מערכת לגילוי חדירות

== קישורים חיצוניים ==
* 

* [https://github.com/ossec/ossec-hids עמוד התוכנה באתר Github] 

* [https://www.ossec.net/docs/log_samples/ דוגמאות של לוגים שמספקת המערכת] 

==הערות שוליים==

קטגוריה:מערכות לגילוי חדירות
קטגוריה:תוכנה חופשית
חלק (יחידת מידה)

חלק הוא יחידת זמן המשמשת לחישוב החודשים, התקופות, והשנים בלוח העברי. כל חלק הוא <sup>1</sup>/<sub>1,080</sub> משעה ושווה ערך לשלוש שניות ושליש.

==מקורות==
חלוקת השעה ל-1080 מוזכרת לראשונה בפיוט של רבי פינחס ברבי יעקב הכהן מכפרא.

בתלמוד הבבלי מוזכרת המידה בחישובי מולד הלבנה: שיעור זה הוא ארכו של חודש לבנה ממוצע ומצוין בקיצור – כ"ט י"ב תשצ"ג. בערכים אלה משתמשים כל מחשבי הלוח העברי. האבן עזרא מכנה את החלקים "חלקי ישראל".

בברייתא דשמואל מוזכרת המידה בחישוב כוכבי הלכת באסטרולוגיה על פני ארבע התקופות: 

==הסיבה לחלוקת השעה ל-1,080==
הרמב"ם מסביר את הסיבה שהחכמים חילקו את השעה דווקא ל-1,080, מכיוון שמספר זה מתחלק במספרים רבים: הסברו של הרמב"ם עדיין לא מיישב מדוע לא חילקו ל-360, מספר שגם הוא מתחלק לכל המספרים הללו.
יש שהסבירו שחלוקה זו נוצרה במיוחד עבור חישוב מולד הירח הממוצע. האסטרונום קידינו הכשדי חישב את המולד הממוצע: 29,31,50,8,20 על בסיס 60. חז"ל שלא היו רגילים בחלוקה לשישים תרגמו את החשבון ל"חלקים". אילו היה החשבון כ"ט י"ב תשצ"ב היו יכולים לחלק את השעה ל-15 חלקים בלבד ולציין את המולד הממוצע - עשרים ותשעה ימים ומחצה ושני שלישי שעה וחלק אחד, אך כדי לתרגם את חישובו של קידינו בצורה מדויקת הוצרכו לחלק ל-1,080 ולקבוע את החישוב: עשרים ותשעה יום ומחצה ושני שלישי שעה ו-73 חלקים.

כמו כן ייתכן שהחלקים המוזכרים אינם חלקי שעה שחולקה ל-1,080, אלא חלקי שליש שעה שחולקה ל-360 - מספר שהיה חשוב בשיטת הספירה הבבלית ועל פיו חולק המעגל ל-360 מעלות.

לפי אוטו נויגבאואר , יחידת האורך הבבלית הקטנה שֶׁה (=גרעין שעורה) קיבלה בתקופה הסלאוקית והפרתית משמעות של 1/1080 באטרונומיה הבבלית וממנה עברה ליהודים. מקרה דומה הוא המילה פונדיון שבמקורה היא מטבע ובתקופת הגאונים שימשה במשמעות של 1/12.

==בהגות היהודית==
על פי מסורות מסוימות יששכר המקראי עלה לרקיע ומשם למד את החלוקה ל-1,080. בכך הסבירו את הפסוק "וּמִבְּנֵי יִשָּׂשכָר יוֹדְעֵי בִינָה לַעִתִּים לָדַעַת מַה יַּעֲשֶׂה יִשְׂרָאֵל". המילה "עתים" עולה בגימטריה 1,080 אם מחשבים את האות ם כ-600.

בספרות הקבלה מוסבר כי המקור ל-1,080 נובע מהאפשרות ליצור מהשם יהוה 1,080 צירופים. על פי הקבלה בכל "חלק" העולם נוצר מחדש ושולט בעולם צירוף אחר של שם יהוה. כל חלק מקביל גם לנשימה אחת שהאדם נושם, (18 נשימות בדקה) וכך מתבטאת יצירתו מחדש בכל רגע. המספר 1,080 הוא בגימטריה 5 פעמים גבורה או פעם אחת תפארת עם .

בספר רזיאל המלאך מוסבר הפסוק באמצעות גימטריה של מספר החלקים במשך היריון רגיל (3/4 שנה יוליאנית = 7,100,460 חלקים - 710 [=תש"י] ריבוא ועוד פחות מחצי שעה).

==ראו גם==
* מולד הלבנה

==לקריאה נוספת==
* מרדכי ארן, חקרי רמזים במספר תתר"ף, מקבציאל ל"ד, עמודים 465 - 456

==קישורים חיצוניים==
* אביגדור אמיתי, [http://daf-yomi.com/data/uploadedfiles/DY_item/31693-sfile.PDF זמן המולד הממוצע ומקורותיו במשך הדורות] באתר פורטל הדף היומי.

==הערות שוליים==

קטגוריה:יחידות זמן
קטגוריה:הלוח העברי
מספרים (שיר)

מספרים הוא שיר שנכתב הולחן ובוצע על ידי להקת הדג נחש. השיר נכלל באלבומה השני של הלהקה, לזוז, שיצא לאור בשנת 2003.

==רקע==
השיר יצא כסינגל הראשון של האלבום לזוז. האלבום הוקלט באפריל-מאי 2002, ויצא שנה לאחר מכן. "מספרים" רווי במסרים חברתיים ופוליטיים כמשתקף משירי הלהקה בכלל ובאלבום זה בפרט. בשיר מוזכרים מספרים שונים תוך התייחסות למשמעותם, ונמתחת ביקורת על המצב בישראל. בשיר התייחסות לתקופה בה נכתב, שכללה את האינתיפאדה השנייה, ומשבר כלכלי במדינת ישראל על רקע המצב המדיני ולאחר פיצוץ בועת ההיטק.

במצעד הפזמונים העברי השנתי לשנת התשס"ג (2003) של רשת ג' הגיע השיר למקום ה-38.

==תוכן השיר==
בבית הראשון מזכיר הדובר על פי סדר את המספרים מאחת עד עשר. לכל מספר התייחסות שונה:
אחד הוא מספר המדינות בין נהר הירדן לים (הים התיכון), כשהכוונה היא למדינת ישראל.
שניים, לפי הדובר הוא מספר המדינות שיהיו כאן, כאשר הכוונה היא להקמת מדינה פלסטינית לצד מדינת ישראל, כמשתקף מפתרון שתי מדינות לשני עמים.
הדובר מזכיר את הזמן שבו שירת בצה"ל (שלוש שנים וארבעה חודשים).
נסיעה באוטובוס עירוני עולה חמישה שקלים ("בעצם ארבע תשעים"), כאשר היה הדובר בן שש, אנואר סאדאת ביקר בישראל, ובהיותו בן שבע נחתם הסכם השלום בין ישראל למצרים. שמונה הוא מספרו של הכדורגלן אורי מלמיליאן גיבור ילדותו, תשע פעמים היה קרוב לפיגוע, ועשר היא התשובה הכי ישראלית לשאלה "מה המצב"?

בבית השני מוזכרים הפערים הכלכליים במדינה, אבטלה ביישובי הדרום וצמיחה שלילית. בהמשך מנוגן קטע קצר משירו של אלי לוזון "איזו מדינה", שהיה אף הוא שיר מחאה כנגד המצב במדינה.

גם בבית השלישי מתייחס הדובר לנתונים כלכליים, אך תחילה הוא מתייחס לכך שדיסקים של הלהקה מזויפים ונמכרים. עוד מזכיר הדובר עלייה של מחירי שכר הדירה, קיצוץ בקצבאות הילדים, פערי שכר בין נשים לגברים, תאונות דרכים ולבסוף מזכיר את המספר שש מיליון "שכשאומרים אותו כל אדם שפוי עובר לדום", רמז למספר הנרצחים בשואה על פי האומדנים.

==ראו גם==
* ספירת מלאי (שיר) - שיר בעל רעיון דומה מאת יוסי בנאי

==קישורים חיצוניים==
* 
* 
* [https://www.nli.org.il/he/items/NNL_MUSIC_AL990036521090205171/NLI לדף השיר] באתר הספרייה הלאומית

==הערות שוליים==

קטגוריה:שירי 2002
קטגוריה:שירי הדג נחש
קטגוריה:שירי מחאה בעברית
מק סדרה פינקל

מק סדרה פינקל
מק סדרה פינקל (באנגלית: Mack Pinnacle Series) הן סדרות משאיות כבדות מתוצרת יצרנית האוטובוסים והמשאיות האמריקאית Mack Trucks אשר מיוצרת בארצות הברית משנת 2006 ועד היום.

==גרסאות==
* קבינה ליום.
* קבינה לשנת לילה ("Truck sleeper" ).

==ראו גם==
* מק טיטאן
* מק סדרות MC/MR
* מק סופר-ליינר

==קישורים חיצוניים==

==הערות שוליים==

קטגוריה:כלי רכב שהושקו ב-2006
קטגוריה:כלי רכב אמריקאיים
קטגוריה:משאיות מק
מונאמי

מספר עטים של מונאמי 153
מונאמי (בקוריאנית: 모나미; באנגלית: Monami Co., Ltd; תרגום חופשי של השם מצרפתית: החבר שלי) היא חברה מסחרית קוריאנית העוסקת בייצור ציוד הדפסה, ציוד משרדי, עטים וכלי כתיבה אחרים. היא נוסדה בשנת 1960, וכיום היא חברה מובילה בנתח השוק הדרום-קוריאני.

==קישורים חיצוניים==

* 

==הערות שוליים==

קטגוריה:חברות דרום קוריאניות
קטגוריה:יצרני ציוד משרדי
קטגוריה:אמצעי כתיבה
קטגוריה:חברות הנסחרות בבורסת קוריאה
ירון שני

ירון שני (נולד ב-19 בינואר 1973) הוא במאי, תסריטאי, עורך, ומפיק קולנוע ישראלי. זוכה פרס אופיר לבימוי, התסריט והעריכה הטובים ביותר (ביחד עם סכנדר קובטי) עבור סרט הביכורים "עג'מי", אשר היה מועמד ב-2010 לפרס האוסקר לסרט הזר הטוב ביותר.

בשנת 2019 זכה בשנית בפרס אופיר לבמאי הטוב ביותר עבור "עיניים שלי".

==ביוגרפיה==
שני הוא בוגר לימודי תואר ראשון בחוג לקולנוע וטלוויזיה באוניברסיטת תל אביב. סרט הגמר שלו, דיספוריה, זכה בפרס הקהל בפסטיבל הבינלאומי לסרטי סטודנטים בגרמניה וציון לשבח בפסטיבל קרלובי וארי בצ'כיה.

בשנת 2002, כאשר ניהל את הפסטיבל הבינלאומי לסרטי סטודנטים, פגש שני את סכנדר קובטי והשניים החלו לעבוד ביחד על סרטם העלילתי "עג'מי". במקביל, שני ביים וערך סרטים דוקומנטריים עבור קבוצת אורפאן.

שני מרצה לבימוי, כולל בימוי שחקנים לא מקצועיים (Non-Actors), בחוג לקולנוע וטלוויזיה באוניברסיטת תל אביב.

==פילמוגרפיה==
* דיספוריה (2003)
* עג'מי (2009)
* משפטי חיים (2013)
* טרילוגיה על אהבה:
** עירום (2018)
** עיניים שלי (2019)
** לידה (2019)

==קישורים חיצוניים==

=== ראיונות ===
* 
* 
* 
* 
;באנגלית
* 
* 
* 

==הערות שוליים==

קטגוריה:במאי קולנוע ישראלים
קטגוריה:זוכי פרס אופיר: במאים
קטגוריה:זוכי פרס אופיר: תסריטאים
קטגוריה:זוכי פרס אופיר: עורכים
קטגוריה:תסריטאי קולנוע ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1973
Lay Down Your Weapons

"Lay Down Your Weapons" (בעברית: תוריד את הנשק) הוא סינגל שהוקלט על ידי הראפר קיי קוקה ביחד עם הזמרת-יוצרת הבריטית ריטה אורה, מתוך אלבום הבכורה שלו, I Ain't Perfect. השיר יצא לאור ב-8 במרץ 2013, כסינגל השני מתוך האלבום.

עם יציאתו נכנס השיר אל המקום השמונה עשרה במצעד הסינגלים הבריטי, והתשע עשרה במצעד שבסקוטלנד.

== רקע וכתיבה ==
השיר נכתב על ידי ויקטוריה מונה וקיי קוקה. ומפיקו טרם נודע. השיר הוא שיר בסגנון ההיפ הופ, אשר מאפיין שירים נוספים של קיי קוקה. השיר יצא בפורמט של הורדה דיגיטלית בסמוך לצאתו כסינגל.

בנוסף לכך, לשיר יצאה גרסה אקוסטית שבוצעה על ידי השניים גם כן.

== וידאו קליפ ==
הווידאו קליפ המלא שיצא עבור השיר הועלה ליוטיוב ב-20 בינואר 2013. בתחילת הקליפ, ניתן לראות את ריטה אורה יושבת על מדרגות תוך שהיא שרה את השיר. בהמשך, ניתן לראות את קיי קוקה בתוך תא מאסר.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!בריטניה
|8 במרץ 2013
|הורדה דיגיטלית
|תקליטי RCA
|
|}

== קישורים חיצוניים ==

== הערות שוליים ==

קטגוריה:שירי ריטה אורה
קטגוריה:שירים באנגלית
קטגוריה:סינגלים בהוצאת RCA רקורדס
אסטריד, נסיכת נורווגיה

אסטריד, נסיכת נורווגיה (בנורווגית: Astrid, fru Ferner; נולדה ב-12 בפברואר 1932) היא בתם השנייה של אולף החמישי, מלך נורווגיה ורעייתו מרתה, נסיכת שוודיה.

==ביוגרפיה==
אסטריד נולדה באוסלו לאולף החמישי ומרתה, נסיכת שוודיה. היא גדלה בבית האחוזה סקאוגום במחוז אקרסהוס השייך למשפחת המלוכה והתחנכה בבתי ספר פרטיים. במהלך מלחמת העולם השנייה ברחה ביחד עם משפחתה לוושינגטון הבירה ולאחר המלחמה היא למדה כלכלה והיסטוריה פוליטית באוקספורד. לאחר פטירת אמה בשנת 1954, אינגריד, נסיכת שוודיה הייתה למשענת עבור אסטריד ואחיה. ממותה של אמה ועד לנישואי אחיה באוגוסט 1968, הנסיכה אסטריד הייתה הגברת הבכירה של חצר המלכות ושימשה כגברת הראשונה של נורווגיה, הייתה לצד אביה בכל חובות הייצוג, כולל ביקורי מדינה.

הנסיכה אסטריד גידלה את משפחתה בווינדרן; כיום היא מתגוררת בנורדמרקה, אוסלו. התחביבים שלה כוללים סריגה, רקמה, קריאה וציור חרסינה. בשנת 2002 ממשלת נורווגיה החליטה להעניק לה פנסיה ממשלתית וזאת לאור תרומתה למדינה במהלך כהונתה כגברת הראשונה. בשנת 2005 היא לקחה חלק בטקס לציון 60 שנה למלחמת העולם השנייה. 

חוף הנסיכה אסטריד בארץ המלכה מוד נקרא על שמה.

היא משמשת כפטרונית של מספר ארגונים, ובין היתר עבדה עם ילדים הלוקים בדיסלקסיה.

בשנת 1961 היא נישאה לספן ולספורטאי האולימפי יוהאן מרטין פרנר ונולדו לה חמישה ילדים:

* קתרין פרנר יוהנסן (נולדה ב-1962)
* בנדיקטה פרנר (נולדה ב-1963)
* אלכסנדר פרנר (נולד ב-1965)
* אליזבת פרנר (נולדה ב-1969)
* קרל-כריסטיאן פרנר (נולד ב-1972).

==אילן יוחסין==

==קישורים חיצוניים==

* [https://www.kongehuset.no/seksjon.html?tid=28754&sek=27275 הנסיכה אסטריד] במשפחת המלוכה הנורווגית

קטגוריה:ילידות 1932
קטגוריה:נסיכות נורווגיות
קטגוריה:קצרמר אישים
Low Orbit Ion Cannon

לויק (באנגלית: Low Orbit Ion Cannon, תעתיק מקוצר: LOIC) היא מערכת לבדיקות אבטחה ותקשורת בעזרתה ניתן לבצע התקפת מניעת שירות. לויק מבוססת קוד פתוח, נכתבה בשפת #C ופותחה על ידי פרטוקס טכנולוגיות (Praetox Technologies).

המערכת תומכת במערכות הפעלה שונות ומאפשרת ליישם באמצעותה מספר התקפות:

* הצפת HTTP.
* הצפת UDP.
* הצפת ICMP.

השימוש בלויק חוקי כאשר הבדיקה נעשית באופן המוסכם על שני הצדדים, כאשר השימוש הוא בכוונת זדון הופך הדבר לפשע מקוון.

== שימוש זדוני ==

* בחודש ינואר 2008, הותקפו מספר אתרים של כנסיית הסיינטולוגיה.
* בחודש אוקטובר 2010, הותקפו אתרי האינטרנט של איגוד תעשיית ההקלטות האמריקאי.
* בחודש ינואר 2012, כחלק ממבצע Payback הותקפו מספר אתרי אינטרנט של מוסדות פיננסים.
* בתאריך 19 בינואר 2012, כתגובה לסגירת שירות שיתוף הקבצים Megaupload, הותקפו אתרי האינטרנט של יוניברסל מיוזיק גרופ בטענה שאלה פגעו בזכויות החירות הדיגיטליות שלהם.

על אף ההצלחות הרבות, רוב חומות האש מזהות התקפות שנעשות באמצעות LOIC וחוסמות אותן.

== ראו גם ==

* התקפת מניעת שירות
* שמיטת חבילות מידע
* הצפת SYN
* התקפת שיבוש

== קישורים חיצוניים ==

* 
* [https://github.com/NewEraCracker/LOIC/ עמוד התוכנה באתר Github] 

* עמוד התוכנה באתר Sourceforge 
* [https://www.bbc.com/news/technology-11971259 כתבה אודות LOIC] באתר BBC 
* [http://www.omegaton.com/2018/12/loic.html פאביו ליאור רחמים, כיצד להשתמש במערכת LOIC?] 

== הערות שוליים ==

קטגוריה:תוכנות אבטחת מחשבים
קטגוריה:תוכנה חופשית
סרה

סרה (בערבית: صرّة ובתעתיק מדויק: צַרַּּה) הוא כפר פלסטיני השוכן ממערב לשכם ושייך לנפת שכם ברשות הפלסטינית. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 3,109 תושבים בשנת 2016.

==היסטוריה==
לפי עדויות ארכאולוגיות מ"חורבת כפרור" (ח'רבת כפרור), שממוקמת מדרום לכפר, באזור הסמוך לסרה היה יישוב החל מהתקופה הביזנטית בארץ ישראל. במקום נמצאו חרסים מהתקופה המוסלמית המוקדמת בארץ ישראל. החוקר צרפתי ויקטור גרן ביקר בכפר במאי 1863, ומצא כי הוא מכיל כ-500 תושבים.

במפקד אוכלוסין 1922 של ארץ ישראל שנערך על ידי שלטונות המנדט הבריטי, הייתה אוכלוסיית הכפר 277 מוסלמים, ובמפקד 1931 היא גדלה ל-382 מוסלמים אשר שכנו ב-103 בתים.

בסקר הכפרים בשנת 1945 האוכלוסייה בכפר הייתה 540 מוסלמים, ושטח הקרקע הכולל של הכפר היה 5,928 דונם.

בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה סרה משליטה בריטית לירדנית.

===לאחר 1967===
בעקבות מלחמת ששת הימים ב-1967, עברה סרה משליטה ירדנית לישראלית.

לאחר הסכמי אוסלו, 42% מאדמות הכפר מוגדרות כשטח A, 43% כשטח B (חלק מהרשות הפלסטינית) ו-15% הנותרים הם שטח C.

בסוף שנות ה-90 של המאה ה-20 נסלל על אדמות הכפר, מדרום, "כביש עוקף שכם דרום", כדי להסיט את תוואי כביש 60, כך שיעקוף את שכם ממערב עם תחילת האינתיפאדה השנייה הוגבלה הגישה אל חלקו הצפוני של כביש 60. תנועת פלסטינים נאסרה בקטע שבין צומת חווארה, הסמוך להתנחלות יצהר, ועד ההתנחלות קדומים וצומת ג'ית. הגבלות התנועה בכביש הוסרו ב-2007, אך מדי פעם נחסמת התנועה בכביש לתושבי הכפר .

בשנת 2002, הקים פעיל הימין משה זר את מאחז חוות גלעד. חלק קטן משטח המאחז בנוי על חלקת קרקע שרכש. על פי רישומי המדינה, כל יתר הקרקעות עליהן בנויים רובם של מבני המאחז, הן מקרקעין לא מוסדרים, ויש כלפיהם תביעות בעלות של תושבי סרה והכפרים הסמוכים.

==קישורים חיצוניים==

* [http://www.palestineremembered.com/GeoPoints/Sarra_1560/index.html Welcome to Sarra]
* [https://www.welcometopalestine.com/destinations/nablus/sarra/ Sarra], Welcome to Palestine
* Survey of Western Palestine, Map 11: [http://www.iaa-archives.org.il/zoom/zoom.aspx?folder_id=93&type_id=6&id=8373 IAA], Wikimedia commons
* [https://web.archive.org/web/20171201033222/http://vprofile.arij.org/nablus/pdfs/vprofile/Sarra_vp_en.pdf Sarra village profile], המכון למחקר יישומי - ירושלים (ARIJ)
* [https://web.archive.org/web/20161010224920/http://vprofile.arij.org/nablus/images/english/Sarra_ap_en.jpg Sarra, aerial photo], ARIJ
* [http://palsolidarity.org/?s=Sarra Sarra village]

==הערות שוליים==

קטגוריה:נפת שכם
קטגוריה:חוות גלעד
קטגוריה:הרשות הפלסטינית: יישובים
Hot Right Now

"Hot Right Now" (בעברית: חם עכשיו) הוא סינגל שהוקלט על ידי די ג'יי פרש ביחד עם הזמרת-יוצרת הבריטית ריטה אורה, מתוך אלבומו השלישי, Nextlevelism. השיר יצא לאור ב-12 בפברואר 2012, כסינגל השני מתוך האלבום.

עם יציאתו נכנס השיר אל המקום הראשון במצעד הסינגלים הבריטי, והשני במצעד שבסקוטלנד.

== רקע וכתיבה ==
השיר נכתב על ידי די ג'יי פרש, סיאן אוונס והאיש הנעלם והופק על ידי ויז קלארק ודי ג'יי פרש גם כן. השיר הוא שיר בסגנון הדראם אנד בייס. השיר יצא בפורמט של הורדה דיגיטלית בסמוך לצאתו כסינגל ובפורמט של תקליטור ותקליט 12 אינץ'.

בנוסף לכך, נכלל השיר באלבום הבכורה של ריטה אורה, Ora.

== וידאו קליפ ==
הווידאו קליפ המלא שיצא עבור השיר הועלה ליוטיוב ב-14 בדצמבר 2011. הקליפ בוים על ידי רוהאן BM וצולם בצ'יינטאון, לוס אנג'לס. בתחילת הקליפ, ניתן לראות את ריטה אורה שרה את השיר עם רקדני ליווי, תוך שהיא מוקפת בקירות המכוסים בגרפיטי.

נכון לדצמבר 2019, מונה הצפיות של הקליפ עומד על למעלה מ-70 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|פלטינה
|600,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!בריטניה
|12 בפברואר 2012
|הורדה דיגיטלית
|מיניסטרי אוף סאונד
|
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי ריטה אורה
קטגוריה:שירים באנגלית
קטגוריה:שירי דראם אנד בייס
קטגוריה:סינגלים שהגיעו למקום הראשון במצעד הסינגלים הבריטי
אליפות ישראל בשחמט 1980

אליפות ישראל בשחמט 1980 הייתה האליפות ה-15 של ישראל בשחמט. היא אורגנה על ידי האיגוד הישראלי לשחמט ונערכה ביפו.

את התחרויות ניהלו אהרן איסרס וליקה פס.

בתחרות הנשים זכתה אילנה דוד, שצברה 10.5 נקודות מ-11 אפשריות והקדימה את האלופה היוצאת, לובה קריסטול, שצברה 9.5 נקודות, ואת אולגה פודרז'נסקיה, שצברה 8 נקודות.

בתחרות הפתוחה זכה נתן בירנבוים, שצבר 12 נקודות מ-15 אפשריות.

בתחרות הבזק זכה ישראל גלפר, שצבר 12 נקודות מ-13 אפשריות והקדים את שמעון כגן, שצבר 11.5 נקודות, ואת יהודה גרינפלד, שצבר 9.5 נקודות.

התחרויות נערכו בשיטת ליגה.

==תוצאות התחרות הפתוחה==
{| class="wikitable" style="text-align:right"
|-
!מיקום || שחמטאי || נקודות
|-
|1. || נתן בירנבוים || 12
|-
|2. || דוד ברנשטיין || 10.5
|-
|3. || שמעון כגן || 10
|-
|4. || יהודה גרינפלד || 10
|-
|5. || ולדימיר ליברזון || 9.5
|-
|6. || יעקב מוריי || 8.5
|-
|7. || ניר גרינברג || 8.5
|-
|8. || אלון גרינפלד || 8
|-
|9. || ישראל גלפר || 7.5
|-
|10. || יוחנן אפק || 7.5
|-
|11. || ידעאל סטפק || 6
|-
|12. || יעקב משיאן || 5.5
|-
|13. || מיכאל גרנסקי || 5
|-
|14. || חורחה קואלירר || 5
|-
|15. || עוזי עין-דור || 3.5
|-
|16. || אורי מלין || 3
|-
|}

==קישורים חיצוניים==
* אליהו שחף, [http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1980%2F05%2F30&id=Ar02301&sk=787B54C6 נתן בירנבוים אלוף ישראל], מעריב, 30 במאי 1980 (דרך אתר עיתונות יהודית היסטורית)

קטגוריה:תחרויות שחמט ב-1980
קטגוריה:אליפויות ישראל בשחמט
קטגוריה:1980 בישראל: ספורט
קטגוריה:תל אביב-יפו: תחרויות שחמט
פאבל לונגין

פאבל סמיונוביץ' לונגין (ברוסית: Па́вел Семёнович Лунги́н; נולד ב-12 ביולי 1949 במוסקבה) הוא במאי קולנוע רוסי-יהודי. חתן פרס האמן העממי של רוסיה לשנת 2008. לונגין זכה להערכה רבה על סרטיו "מונית בלוז", "טייקון", "האי", "הצאר" ו"המנצח" שצולם בישראל. ביים גם את הגרסה הרוסית לחטופים, "מולדת".
==ביוגרפיה==
פאבל לונגין נולד במוסקבה, במשפחה יהודית. אביו, סמיון לונגין, היה מחזאי ותסריטאי. אמו, ליליאנה מרקוביץ' - מתרגמת (תרגמה לרוסית את יצירותיהם של:אסטריד לינדגרן, הנריק איבסן, היינריך בל, מקס פריש, קנוט האמסון, קולט). לאחר סיום בית ספר תיכון, למד פילולוגיה באוניברסיטת מוסקבה.
בהמשך למד בקורס מיוחד לבמאים ותסריטאים, אותו סיים ב-1975. כתב תסריטים לכמה סרטים. 

את סרטו הראשון כבמאי הפיק רק ב-1990. הסרט, "טקסי בלוז" היה הצלחה בברית המועצות ומחוצה לה. לונגין זכה בפרס הבמאי הטוב ביותר בפסטיבל קאן בשנת 1990. 
==חייו האישיים==
פאבל לונגין נשוי בשנית לילנה לונגינה. מאז תחילת שנות ה-90 הזוג מתגורר בצרפת ומחזיק באזרחות צרפתית. לונגין מגיע לרוסיה בעיקר לצילומי הסרטים.
לפאבל לונגין יש שני בנים - אלכסנדר (מנישואיו הראשונים) ואיוואן מאשתו השנייה. אלכסנדר לונגין הוא במאי, תסריטאי ומפיק סרטים. בין היתר, כתב תסריטים לשניים מסרטי אביו - "האחווה" ו"מלכת העלה". איוואן לונגין - צייר. 
== פילמוגרפיה ==
===בימוי===
{| class="wikitable sortable"
|-
! שנה !! סרט !! הערות
|-
| 1990 || טקסי בלוז ||rowspan="6"|
|-
| 1992 || לונה פארק
|-
| 1996 || החיים באדום
|-
| 2000 || חתונה
|-
| 2002 || טייקון
|-
| rowspan="2"|2005 || קרובים מבוקשים
|-
| פרשת הנשמות המתות || סדרת טלוויזיה
|-
| 2006 || האי ||rowspan="4"|
|-
| 2007 || ענף של לילך
|-
| 2009 || הצאר
|-
| 2012 || המנצח
|-
| 2015 || מולדת || סדרת טלוויזיה
|-
| 2016 ||מלכת העלה ||rowspan="3"|
|-
| 2019 || האחווה
|-
| 2020 || עשו
|}

== קישורים חיצוניים ==

* 

== הערות שוליים ==

קטגוריה:במאי קולנוע יהודים רוסים
קטגוריה:במאי קולנוע סובייטים
קטגוריה:זוכי פרס ניקה
קטגוריה:מסדר האמנויות והספרות
קטגוריה:קצינים בלגיון הכבוד
קטגוריה:רוסים שנולדו ב-1949
אנדרטת השחרור 1982

אנדרטת השחרור 1982 היא אנדרטה בעיר סטנלי, בירת איי פוקלנד. היא הוקמה לכבוד הכוחות הבריטים ששחררו את האיים מכיבוש ארגנטינאי במהלך מלחמת פוקלנד, ולזכר החללים הבריטים שנפלו במלחמה זו.
== האנדרטה ==
האנדרטה ניצבת לפני בניין המזכירות, אחד ממבני הממשל בעיירה, ומשקיפה על נמל סטנלי. היא מורכבת מאובליסק הניצב בתוך רחבה מרוצפת, שמאחוריו חומת אבן קשתית. על גבי חזית האובליסק נקבע סמל איי פוקלנד וסביבו זר עלי דפנה. מתחתיהם חרותה באותיות מוזהבות הכתובת: לזיכרון אלה אשר שחררו אותנו, ומתחת: 14 ביוני 1982. על גבי האובליסק מוצבת דמות ארד של בריטניה, שהיא האנשה של בריטניה הגדולה. על גבי צידי האובליסק וחזיתו האחורית חרותה רשימת היחידות של הצי, הצבא וחיל האוויר של בריטניה שנטלו חלק במלחמה. על גבי חומת האבן מאחורי האובליסק קבוע תבליט ובו מראות מימי המלחמה. משני צידי התבליט קבועים על גבי החומה עשרה לוחות ועליהם שמות 255 החללים הבריטים במלחמה, בחלוקה לזרועות שאליהן השתייכו.

האנדרטה תוכננה על ידי האדריכל יליד האיים ג'רלד דיקסון (Gerald Dixon). דמות הארד של בריטניה עוצבה על ידי דייוויד נוריס (David Norris). הכספים להקמת האנדרטה נאספו על ידי תושבי האיים. 

האנדרטה נחנכה על ידי מושל האיים סר רקס האנט, ביום השחרור, 14 ביוני 1984, במלאת שנתיים לסיום המלחמה הקרקעית באיים. טקסי זיכרון נערכים באתר מדי שנה ב-14 ביוני וכן ביום הזיכרון של בריטניה בחודש נובמבר.

ב-2015, כשנתיים לאחר מותה של מרגרט תאצ'ר, שהייתה ראש ממשלת בריטניה במהלך המלחמה, הוצב פסל ראש שלה בסמוך לאנדרטה.

האנדרטה הופיעה על גבי מטבעות זיכרון וחותמות דואר שהופקו על ידי ממשלת איי פוקלנד.

==ראו גם==
* בית הקברות הצבאי סן קרלוס

==קישורים חיצוניים==

* [https://www.falklandislands.com/things-to-do/1982-liberation-memorial-p673571 האנדרטה], באתר Falkland Islands Tourist Board

==הערות שוליים==

שחרור 1982
שחרור 1982
קטגוריה:איי פוקלנד
קטגוריה:בעקבות מלחמת פוקלנד